Nekustamā īpašuma nomas objekta piedāvājumu atlases noteikumi

**“Valsts zemes dienesta Gulbenes biroja darbībai nepieciešamo telpu noma”**

Rīgā

2021

Saturs

1. Vispārīgā informācija par nekustamā īpašuma nomas objekta piedāvājumu atlasi.………3
2. Informācija par vēlamo nekustamā īpašuma nomas objektu………………………………………………... …….…………………………...4
3. Piedāvājumu vērtēšana un piedāvājuma izvēles kritēriji…………………………………4
4. Informatīva atsauce uz noteikumiem…………………………………………………….5
5. Informācijas publicēšana par noslēgto nekustamā īpašuma nomas līgumu………………………............................................................................................5

Pielikumi:

1. Pielikums “Pieteikums”
2. Pielikums “Tehniskais piedāvājums”
3. Pielikums “Iznomāšanas pretendenta piedāvājums”
4. **Vispārīga informācija par nekustamā īpašuma nomas objekta piedāvājumu atlasi**
   1. Nomnieka nosaukums un rekvizīti

1.1.1. Valsts zemes dienests

Reģistrācijas Nr.90000030432

Juridiskā adrese: 11.novembra krastmala 31. Rīga, LV-1050

Tālrunis: 67038800

Elektroniskā pasta adrese: pasts@vzd.gov.lv

Tīmekļvietnes adrese: www.vzd.gov.lv

1.1.2. Nekustamā īpašuma nomas objekta (turpmāk – Objekts) piedāvājumu atlasi organizē ar Valsts zemes dienesta 2021. gada 15. jūnija rīkojumu Nr. 1-03/64 “Par Gulbenes biroja telpu nomas objekta atlases komisijas izveidi” izveidotā komisija (turpmāk – Komisija).

1.2. Piedāvājuma iesniegšanas vieta, datums, laiks un kārtība

1.2.1. Piedāvājumu pretendents var iesniegt sākot no Objekta nomas sludinājuma publicēšanas dienas valsts akciju sabiedrības “Valsts nekustamie īpašumi” tīmekļvietnē līdz 2021. gada 23. septembra plkst.11.00, personīgi vai nosūtot pa pastu. Adrese: Valsts zemes dienests, 11.novembra krastmala 31, Rīga, LV-1050. Darba laiks: pirmdienās no plkst. 8.30 līdz plkst. 18.00, no otrdienas līdz ceturtdienai no plkst. 8.30 līdz plkst. 17.00, piektdienās no plkst. 8.30 līdz plkst. 16.00.

1.2.2. Piedāvājumi, kas nav iesniegti noteiktajā kārtībā vai saņemti pēc Nekustamā īpašuma nomas objekta piedāvājumu atlases noteikumu (turpmāk – Noteikumi) 1.2.1. apakšpunktā norādītā piedāvājumu iesniegšanas termiņa beigām netiek izskatīti. Pasta sūtījumam ar piedāvājumu ir jābūt saņemtam Noteikumu 1.2.1. apakšpunktā norādītajā adresē līdz noteiktajam piedāvājumu iesniegšanas termiņam.

1.3. Piedāvājuma noformējuma un iesniegšanas prasības

1.3.1. Piedāvājuma noformējums

1.3.1.1. Piedāvājumu elektroniskā datu nesējā iesniedz slēgtā (aizlīmētā) aploksnē, vienā eksemplārā. Uz iepakojuma jābūt norādītam:

1.3.1.1.1. “Nekustamā īpašuma nomas piedāvājums “Valsts zemes dienesta Gulbenes biroja darbībai nepieciešamo telpu noma””;

1.3.1.1.2. Pretendenta nosaukumam, juridiskajai adresei un reģistrācijas numuram;

1.3.1.1.3. Nomnieka nosaukumam un adresei;

1.3.1.1.4 “Neatvērt līdz 2021.gada 23. septembra plkst.11.00”.

1.3.1.5. Piedāvājums jāsagatavo latviešu valodā. Piedāvājumā iekļautos dokumentus var iesniegt citā valodā. Šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību. Pretējā gadījumā Komisija ir tiesīga uzskatīt, ka attiecīgais atlases vai kvalifikācijas dokuments nav iesniegts;

1.3.1.6. Apliecinājumu par tulkojuma pareizību sagatavo saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.

1.3.1.7. Visos pretendenta iesniegtajos dokumentos pretendenta nosaukumam jābūt juridiski pareizam. Pretējā gadījumā Komisijai ir tiesības uzskatīt, ka dokuments, kurā norādīts nepareizs (neprecīzs) pretendenta nosaukums, nav iesniegts;

1.3.1.8. Dokumenta kopijas pareizību apliecina ar apliecinājuma uzrakstu, kuru sagatavo saskaņā ar Ministru kabineta 2018. gada 4. septembra noteikumiem Nr. 558 "Dokumentu izstrādāšanas un noformēšanas kārtība".

1.3.2. Piedāvājumā ietveramie dokumenti:

1.3.2.1. Pretendenta izdota pilnvara, kas apliecina pilnvarotās personas tiesības parakstīt Noteikumos noteikto piedāvājumu, ja to paraksta pretendenta pilnvarotā persona;

1.3.2.2. Parakstīts pieteikums par piedalīšanos nekustamā īpašuma nomas objekta piedāvājumu atlasē saskaņā ar Noteikumu 1. pielikumu “Pieteikums”;

*Piezīme: Ja piedāvājumu iesniedz personālsabiedrība vai personu grupa, pieteikumu paraksta visas personas, kas ietilpst personu grupā. Piedāvājumā norāda pilnvaroto personu, kura pārstāv attiecīgo personālsabiedrību vai personu grupu.*

1.3.2.3. Aizpildīts un parakstīts tehniskais piedāvājums saskaņā ar Noteikumu 2. pielikumu “Tehniskais piedāvājums”;

1.3.2.4. Aizpildīts un parakstīts iznomāšanas pretendenta piedāvājums saskaņā ar Noteikumu 3.pielikumu “Iznomāšanas pretendenta piedāvājums”.

1.4. Cita vispārīga informācija

1.4.1. Noteikumu pieejamība:

1.4.1.1. Noteikumi brīvi un tieši pieejami elektroniski, lejupielādējot Valsts zemes dienesta tīmekļvietnes sadaļā “Īpašumi”. Saite uz publikācijas vietu:– https://www.vzd.gov.lv/lv/ipasumi;

1.4.1.2. Noteikumus var saņemt elektroniski, nosūtot pieprasījumu uz elektroniskā pasta adresi saimnieciba@vzd.gov.lv;

1.4.1.3. Ar Noteikumiem var iepazīties un saņemt drukātā veidā Valsts zemes dienestā 11.novembra krastmalā 31, Rīgā, LV-1050, iepriekš saskaņojot ierašanās laiku pa tālr. 28344466.

1.4.2. papildu informāciju Komisija sniedz 3 (trīs) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Šādi pieprasījumi jāiesniedz elektroniski, nosūtot jautājumu uz elektroniskā pasta adresi: saimnieciba@vzd.gov.lv.

1.4.3. papildu informāciju, ja tā pieprasīta Noteikumu 1.4.2. apakšpunktā noteiktajā kārtībā, Komisija nosūta ieinteresētajam pretendentam, kurš uzdevis jautājumu, un ievieto šo informāciju Valsts zemes dienesta tīmekļvietnē, sadaļā “Īpašumi” iespējami īsā laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.

1.4.4. ja Noteikumos tiek izdarīti grozījumi, informācija par grozījumiem tiek ievietota Valsts zemes dienesta tīmekļvietnē, sadaļā “Īpašumi”.

1.4.5. ieinteresētajam pretendentam ir jāseko līdzi veiktajiem Noteikumu grozījumiem un jāuzņemas pilna atbildība par šādu informācijas iegūšanu, ja informācija ir ievietota Valsts zemes dienesta tīmekļvietnē Noteikumu 1.4.3. un 1.4.4. apakšpunktā noteiktajā kārtībā.

1.4.6. pretendents drīkst iesniegt piedāvājumu tikai par visu apjomu.

1. **Informācija par vēlamo nomas objektu**

## 2.1. Objekta apraksts un apjoms:

2.1.1. Objektam jāatrodas Gulbenes pilsētā;

2.1.2. Detalizēta Objekta tehniskā specifikācija ir noteikta Noteikumu 2. pielikumā “Tehniskais piedāvājums”.

## 2.2. Nomas līguma izpildes noteikumi:

2.2.1. Objekta nomas līgumu paredzēts slēgt uz 6 (sešiem) gadiem.

2.2.2**.** Ar nekustamā īpašuma nomas objekta piedāvājumu atlases uzvarētāju tiks slēgts nomas līgums atbilstoši Noteikumu 2. pielikumā “Tehniskais piedāvājums” un 3. pielikumā “Iznomāšanas pretendenta piedāvājums” iekļautajiem nosacījumiem.

**3. Piedāvājumu vērtēšana un piedāvājuma izvēles kritēriji**

3.1. Piedāvājuma noformējuma pārbaude:

3.1.1. Komisija sākotnēji veic piedāvājuma noformējuma pārbaudi atbilstoši Noteikumu 1.3. punkta noteikumiem;

3.1.2. ja piedāvājums neatbilst Noteikumu 1.3. punktā noteiktajām prasībām vai nav atbilstoši noformēts, Komisija var lemt par piedāvājuma tālāku neizskatīšanu.

## Piedāvājuma pārbaude un vērtēšana:

3.2.1. Komisija veic pretendenta tehniskā piedāvājuma atbilstības pārbaudi, kuras laikā izvērtē tehniskā piedāvājuma atbilstību prasībām. Ja pretendenta tehniskais piedāvājums neatbilst Noteikumu prasībām, pretendents tiek izslēgts no turpmākās dalības piedāvājumu atlasē un tā piedāvājums tālāk netiek izskatīts;

3.2.2.Komisija, vērtējot pretendentu iesniegto piedāvājumu, ņem vērā šādus nosacījumus:

3.2.2.1. Valsts zemes dienesta prasībām funkcionāli atbilstošākais Objekts;

3.2.2.2. piedāvājumā norādītā Objekta tehniskais stāvoklis;

3.2.2.3. piedāvātā Objekta zemākās kopējās mēneša izmaksas(iznomāšanas pretendenta piedāvājuma 7.punkts);

3.2.2.4. pārcelšanās izmaksas un izmaksas par Objekta pielāgošanu Valsts zemes dienesta funkciju izpildes nodrošināšanai.

3.3. Piedāvājuma izvēle un piedāvājuma izvēles kritērijs

Komisija par nomas objekta piedāvājumu atlases uzvarētāju atzīst to pretendentu, kura piedāvājums atbilst Noteikumos norādītajām prasībām, tajā skaitā visvairāk atbilst Noteikumu 3.2.2.3. apakšpunktā norādītajiem nosacījumiem.

**4. Informatīva atsauce uz noteikumiem**

4.1. Noteikumi ir izstrādāti saskaņā ar Ministru kabineta 2013. gada 29. oktobra noteikumiem Nr. 1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem”.

**5. Informācijas publicēšana par noslēgto nekustamā īpašuma nomas līgumu**

5.1. Saskaņā ar Ministru kabineta 2013. gada 29. oktobra noteikumu Nr. 1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” 17. punkta noteikumiem, Nomnieks 10 (desmit) darbdienu laikā pēc nomas līguma noslēgšanas publicēs valsts akciju sabiedrības "Valsts nekustamie īpašumi" tīmekļvietnē un savā tīmekļvietnē šādu informāciju: nekustamā īpašuma adrese; kadastra numurs; platība; lietošanas mērķis; iznomātājs (ar norādi – fiziska vai juridiska persona. Juridiskai personai norāda nosaukumu un reģistrācijas numuru); nomas maksas apmērs, norādot viena kvadrātmetra izmaksas mēnesī (ja apsaimniekošanas maksa ir ietverta nomas maksā, to norāda atsevišķi); nomas līguma darbības termiņš; ēkas energoefektivitātes rādītāji, klase un informācija par ēkas atbilstību Ēku energoefektivitātes likuma 4. pantā noteiktajām energoefektivitātes minimālajām prasībām vai pamatojums, kas apliecina kāda Ēku energoefektivitātes likuma 14. panta piektajā daļā minētā nosacījumu esību.

**1. pielikums**

Nekustamā īpašuma nomas objekta piedāvājumu atlases noteikumiem

“Valsts zemes dienesta Gulbenes biroja darbībai nepieciešamo telpu noma”

**PIETEIKUMS**

**Pieteikums par piedalīšanos nekustamā īpašuma nomas objekta piedāvājumu atlasē “Valsts zemes dienesta Gulbenes biroja darbībai nepieciešamo telpu noma”**

**Pretendents,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,

*(pretendenta nosaukums vai vārds, uzvārds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(vienotais reģistrācijas numurs vai personas kods)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(pretendenta bankas rekvizīti)*

(tā)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (personā)

*(pretendenta vai pretendenta paraksttiesīgās (-o) personas (-u) vārds, uzvārds)*

ar šī pieteikuma iesniegšanu:

1. piesakās piedalīties nekustamā īpašumanomas objekta piedāvājumu atlasē

“Valsts zemes dienesta Gulbenes biroja darbībai nepieciešamo telpu noma”;

2. apņemas ievērot visas Noteikumu prasības;

3. apliecina, ka visas sniegtās ziņas ir patiesas.

Pretendenta kontaktinformācija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(adrese, tālruņa numurs, elektroniskā pasta adrese)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(*pretendenta vai pretendenta (-u) pārstāvja (-u) vārds un uzvārds)*

**2. pielikums**

Nekustamā īpašuma nomas objekta piedāvājumu atlases noteikumiem

“Valsts zemes dienesta Gulbenes biroja darbībai nepieciešamo telpu noma”

**TEHNISKAIS PIEDĀVĀJUMS**

Pretendents /\_\_\_\_\_\_\_\_\_\_\_\_\_\_\_/

piedāvā nomāt nekustamo īpašumu Valsts zemes dienesta Gulbenes biroja darbības nodrošināšanai (turpmāk – Objekts) saskaņā ar šādu tehnisko piedāvājumu:

|  |  |  |
| --- | --- | --- |
| **Nr.**  **p.k.** | **Gulbenes biroja telpu prasību izklāsts** | **Pretendenta**  **piedāvātais\*** |
| **1.** | Nomas objekta vēlamā atrašanās vieta:  Gulbenes pilsēta, vēlams pilsētas centrā ar labu sabiedriskā transporta piekļuves iespējām, kājām, automašīnu. |  |
| **2.** | Nomas objekta lietošanas mērķis:  Valsts zemes dienesta funkciju un uzdevumu izpilde, kas ietver:   * Klientu apkalpošanu; * Valsts zemes dienesta funkciju izpildi, darbiniekiem tās realizējot biroja telpās; * Valsts zemes dienesta Vidzemes reģionālās nodaļas Gulbenes biroja arhīva izvietošanu un darbības nodrošināšanu. |  |
| **3.** | Paredzamais nomas līguma termiņš – 6 gadi. |  |
| **4.** | Nepieciešamā platība:   * Nodarbinātie – 22 darba vietas (kopējā platība 170 m2 līdz 185 m2): * 1 kabinets (18 m2 – 20 m2), ar ieeju arhīvā, divi darbinieki ar trim darba vietām; * 18 darba vietas (135 m2 – 145 m2), ne vairāk kā sešos kabinetos. * 1 klientu apkalpošanas telpa – (17 m2 – 20 m2) ar 1 darba vietu.   Palīgtelpas:   * Tualetes – saskaņā ar būvnormatīvu par publiskām būvēm; * Vestibili – saskaņā ar būvprojektu; * Gaiteņi – saskaņā ar būvnormatīvu par būvju ugunsdrošību un būvnormatīvu par publiskām būvēm; * Kāpņu telpas – saskaņā ar būvnormatīvu par būvju ugunsdrošību un būvnormatīvu par publiskām būvēm.   Papildu specializētās telpas:   * Komutācijas telpa – (4 m2 – 5 m2); * Arhīva telpas ar platību 110.00 m2 - 115.00m2 (ar grīdas nestspēju ne mazāku kā 1000 kg uz kvadrātmetru, grīdas līmeņa atšķirība uz 4 metriem nav lielāka par 5 milimetriem); * Uzgaidāmā telpa klientiem – līdz 15 m2, tieši pie klientu apkalpošanas telpas; * Palīgtelpa – (3 m2 – 4 m2); * Atpūtas telpa – (8m2 – 12 m2).   Kopējā telpu platība no 340 m2, bet ne lielāka par 370 m2. |  |
| **5.** | Vēlamais īpašuma tehniskais stāvoklis:   * Telpām jābūt labā tehniskā stāvoklī, kam nav nepieciešami papildu kapitālieguldījumi; * Telpām jāatbilst normatīvajiem aktiem, darba aizsardzības un ugunsdrošības prasībām; * Telpām jābūt nodrošinātai pieejamībai personām ar funkcionāliem traucējumam; * Telpām jābūt atbilstošām Ēku energoefektivitātes likuma 4. pantā noteiktajām energoefektivitātes minimālajām prasībām vai jāiesniedz pamatojums, kas apliecina kāda Ēku energoefektivitātes likuma 14. panta piektajā daļā minētā nosacījuma esamību. |  |
| **6.** | Citas prasības:   * Telpām jābūt nodrošinātām ar ventilāciju. kas nodrošina mikroklimatu atbilstoši normatīvo aktu prasībām.; * Pie ēkas jābūt bezmaksas autostāvvietai. * Telpām ir jābūt aprīkotām ar signalizāciju; * Telpās ir jābūt izvietotiem visiem tehniskajiem datu devējiem atbilstoši ugunsdrošības prasībām un apstiprinātam telpu evakuācijas plānam; * Telpu iznomātājam ir jānodrošina telpu apsaimniekošanas programma, kas paredz pilnu tehnisko atbalstu telpu iznomāšanas laikā un ietver visu radušos problēmu novēršanu telpās jebkādā to izpausmes veidā, paredz visu tehnisko risinājumu uzturēšanu, telpu apsaimniekošanu, veicot ikdienas darbus, piemēram, spuldžu nomaiņu u.tml., izmaksas ietverot nomas maksā; * Datortīkla instalācijai jāatbilst strukturētas kabeļu sistēmas prasībām, jābūt pieejamai datortīkla shēmai, rozetēm jābūt marķētām; * Komutācijas skapjiem jābūt slēdzamiem; * Katrai darbavietai jābūt pieejamām divām datortīkla pieslēguma vietām; * Jābūt iespējai ierīkot SIA "Tet" optiskā tīkla pieslēgumu līdz galvenajam komutācijas skapim; * Arhīva telpā starpplauktu ejās jānodrošina apgaismojuma līmeni – 200 Lux saskaņā ar saistošajos spēkā esošajos normatīvajos aktos noteiktajām prasībām; * Ja arhīva telpā ir logi, ir jāveic pasākumi tiešas saules gaismas ietekmes novēršanai (piemēram, uzstāda slēģus vai atbilstošas žalūzijas); * Darba telpu mikroklimata nodrošināšana atbilstoši saistošo spēkā esošo normatīvo aktu nosacījumiem. Piemēram, 2009. gada 28. aprīļa Ministru kabineta noteikumu Nr. 359 “Darba aizsardzības prasības darba vietās” 1. pielikuma prasībām gada siltajā periodā 20 -28°C un aukstajā periodā 19-25°C, gaisa relatīvais mitrums (30-70%), gaisa kustības ātrums (0,05–0,15m/s), u.c. normatīvo aktu noteikumiem; * Telpām ir jābūt nodrošinātām ar dabīgo apgaismojumu un papildus aprīkotām ar mākslīgo apgaismojumu tā, lai kopējais apgaismojums būtu pietiekams nodarbināto drošībai un veselībai. Darba vietās jānodrošina apgaismojuma līmenis – 500 Lux saskaņā ar spēkā esošo normatīvo aktu prasībām. |  |

\* aizpilda pretendents, katrā ailē ierakstot vārdu **“APLIECINĀM”** vai **“NODROŠINĀSIM”**, vai **“PIEKRĪTAM”**, vai citādi raksturojot savas spējas nodrošināt prasību ievērošanu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*pretendenta vai pretendenta (-u) pārstāvja (-u) vārds un uzvārds)*

**3. pielikums**

Nekustamā īpašuma nomas objekta piedāvājumu atlases noteikumiem

“Valsts zemes dienesta Gulbenes biroja darbībai nepieciešamo telpu noma”

**IZNOMĀŠANAS PRETENDENTA PIEDĀVĀJUMS**

Pretendents*:*

piedāvā nomāt nekustamo īpašumu Valsts zemes dienesta Gulbenes biroja darbība nepieciešamās telpas atbilstoši nekustamā īpašuma nomas piedāvājuma atlases noteikumu “Valsts zemes dienesta Gulbenes biroja darbībai nepieciešamo telpu noma” noteiktajām prasībām, saskaņā ar noteiktajām prasībām

|  |  |  |
| --- | --- | --- |
| **Nr.**  **p.k.** | **Pieprasītā informācija** | **Iznomāšanas pretendenta sniegtā informācija** |
| 1. | *Fiziskas* personas - vārds, uzvārds, personas kods, deklarētās dzīvesvietas adrese, oficiālā elektroniskā adrese (ja ir aktivizēts tās konts) vai elektroniskā pasta adrese (ja ir) un tālruņa numurs, *juridiskas* personas (arī personālsabiedrības) - nosaukums (firma), reģistrācijas numurs, juridiskā adrese, oficiālā elektroniskā adrese (ja ir aktivizēts tās konts) vai elektroniskā pasta adrese (ja ir) un tālruņa numurs. |  |
| 2. | Iznomāšanas pretendenta pārstāvja vārds, uzvārds, personas kods (ja ir), elektroniskā pasta adrese (ja ir), oficiālā elektroniskā adrese (ja ir aktivizēts tās konts) un tālruņa numurs. |  |
| 3. | Nekustamā īpašuma adrese, kadastra numurs, platība un lietošanas mērķis, pievienojot nekustamā īpašuma atrašanās vietas aprakstu. |  |
| 4. | Iznomājamā nekustamā īpašuma apraksts, tai skaitā ēkas energoefektivitātes rādītāji, klase un informācija par ēkas atbilstību Ēku energoefektivitātes likuma 4.pantā noteiktajām energoefektivitātes minimālajām prasībām (pievienojot ēkas energosertifikātu vai pagaidu energosertifikātu, kas reģistrēts būvniecības informācijas sistēmā), informācija par piedāvātā nekustamā īpašuma tehnisko stāvokli (pievienojot fotoattēlus), telpu plānojums un cita informācija, kas var raksturot piedāvāto nomas objektu. |  |
| 5. | Apliecinājums, ka nepastāv tiesiski šķēršļi nekustamā īpašuma iznomāšanai vai nodošanai apakšnomā (ja attiecināms). |  |
| 6. | Informācija par piedāvātā nekustamā īpašuma vidējām viena mēneša *faktiskajām* izmaksām iepriekšējā periodā, kas nav mazāks par 12 mēnešiem, EUR bez PVN. | \_\_\_\_\_\_\_\_\_\_ EUR bez PVN |
| 7. | Informācija par piedāvātā nekustamā īpašuma vidējām viena mēneša *plānotajām* izmaksām nākamajam periodam, kas nav mazāks par 12 mēnešiem (EUR bez PVN), tai skaitā: | \_\_\_\_\_\_\_\_\_\_ EUR bez PVN |
| 7.1. | nomas maksas apmērs, norādot izmaksas mēnesī par 1 m2 un apsaimniekošanas pakalpojumu izdevumi saskaņā ar nomas sludinājumam pievienotajā apsaimniekošanas programmā noteiktajām pozīcijām, kas pievienojama piedāvājumam | nomas maksa par 1m2 mēnesī \_\_\_\_\_\_\_\_\_\_ EUR bez PVN    apsaimniekošanas izdevumi mēnesī\_\_\_\_\_\_\_\_\_\_ EUR bez PVN |
| 7.2. | komunālo pakalpojumu izmaksas mēnesī, EUR bez PVN; | \_\_\_\_\_\_\_\_\_\_ EUR bez PVN |
| 7.3. | kapitālieguldījumi, *ja tādi ir nepieciešami*, EUR bez PVN. | \_\_\_\_\_\_\_\_\_\_ EUR bez PVN |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*pretendenta vai pretendenta (-u) pārstāvja (-u) vārds un uzvārds)*